**Ministru kabineta noteikumu projekta**

**„Grozījums Ministru kabineta 2013.gada 10.decembra noteikumos Nr.1455**

**„Medību saimniecības attīstības fonda nolikums””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Medību likuma 31.panta ceturtā daļa.Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013.gada 10.decembra noteikumu Nr.1455 „Medību saimniecības attīstības fonda nolikums”” 11.punktu minētā fonda padome var pieņemt lēmumu, nesasaucot padomes sēdi. Izņēmums ir lēmums par projekta finansēšanu, noraidīšanu vai atlikšanu, kā arī lēmums par projekta īstenošanas pārskata pieņemšanu vai noraidīšanu un par pārskaitītā finansējuma piedzīšanu no projekta īstenotāja un piešķirto līdzekļu atmaksu programmas kontā. Šāda kārtība paredz minēto lēmumu pieņemšanai organizēt sēdi klātienē, tādējādi tērējot administratīvos resursus (telpas, IT aprīkojums), kā arī katra padomes locekļa laiku un resursus nokļūšanai sēdes vietā konkrētā laikā.Ņemot vērā laikmeta tehnoloģiskās iespējas informācijas tehnoloģiju jomā (e-pasts, konferences zvans, *Skype*, utt.), kā arī fonda atbalsta pretendentu un atbalstīto projektu veicēju pienākumu sniegt noteiktas formas un satura informāciju un citu ar projektu saistītu informāciju pēc padomes pieprasījuma, praksē konstatēts, ka lēmuma pieņemšanai lielākoties nav nepieciešams organizēt padomes sēdi klātienē. Tādējādi, atceļot prasību rīkot fonda padomes sēdes klātienē (bet saglabājot šādu iespēju pēc nepieciešamības), ir iespējams padarīt fonda padomes darbību efektīvāku, vienlaikus saglabājot pieņemto lēmumu kvalitāti. Šādā veidā kopš 2007.gada sekmīgi darbojas arī Vides aizsardzības fonds. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Medību saimniecības attīstības fonda padome un atbalstīto projektu īstenotāji. |
| 2. | Tiesiskā regulējuma ietekme uz tautsaimniecību un administratīvo slogu | Samazināts administratīvais slogs mērķgrupai un atbalstīto projektu īstenotājiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekts šo jomu neskar. |

***Anotācijas III, IV un V sadaļa – projekts šo jomu neskar.***

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts publicēts Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē  | Noteikumu projekts sabiedriskai apspriešanai publicēts Zemkopības ministrijas tīmekļa vietnē (no 15.09.2016. līdz 23.09.2016.). Iebildumi vai priekšlikumi nav saņemti. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Medību saimniecības attīstības fonda padome |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nerada nepieciešamību pēc institucionālām pārmaiņas attiecībā uz noteikumu projekta izpildē iesaistītajām valsts pārvaldes institūcijām.  |
| 3. | Cita informācija | Nav. |

Zemkopības ministrs J. Dūklavs

26.09.2016. 16:35

439

J.Bārs

67027554, Janis.Bars@zm.gov.lv